
Această icoană făcătoare de minuni a Maicii Domnului este mai neobişnuită pentru 
că prea curata Maică este zugrăvită fără Pruncul lisus, cu capul aplecat spre drea- 
pta, iar veşmântul său este roşu aprins, pricină pentru care a primit numele Areo- 
vind sau chip de foc. 


Cei ce tâlcuiesc semnificaţia înfățișării acesteia spun că roșul simbolizează Jertfa 
Mântuitorului Hristos. 


Obârşia icoanei este necunoscută, însă ştim că spre sfârşitul veacului al XVIII-lea 
cinstirea ei era deja răspândită pentru minunile săvârşite de aceasta. 


&&& 
Rugăciunile începătoare 
În numele Tatălui și al Fiului şi al Sfântului Duh, Amin. 


Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 


Doamne, curăţeşte păcatele noastre; 
Stăpâne, iartă fărădelegile noastre; 
Sfinte, cercetează şi vindecă neputinţele noastre, pentru numele Tău. 


Doamne miluieşte (de 3 ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiților noştri. Și nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este împărăţia şi puterea şi slava, a Tatălui 
şi a Fiului şi a Sfântului Duh, acum şi pururea şi în vecii vecilor.] 


Strana: Amin. 


Dacă nu este preot de faţă, diaconul, monahul sau mireanul rosteşte: Pentru rugă- 


ciunile Sfinților părinţilor noştri, Doamne lisuse Hristoase, Fiul lui Dumnezeu, 
miluieşte-ne pe noi. Amin. 


Apoi troparele de umilinţă, glasul 6: 

Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 

Slavă Tatălui şi Fiului şi Sfântului Duh. 

Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi suntem 


poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca Să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Apoi: 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit, 

Şi întru Duhul Sfânt, Domnul de viaţă Făcătorul, care din Tatăl purcede, 


Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 

Sfinţii Îngeri cu frică înconjoară cinstită icoana ta, împodobind-o cu cununi de lau- 
de pentru mulțimea minunilor tale arătate neamului omenesc, iar noi de mireasma 
cântărilor duhovnicești umplându-ne, îți cântăm ţie cu dragoste: Bucură-te, Maica 
Cuvântului, cununa mărturisirii noastre! 


Icosul 1 

Chipul tău cel de foc ne întâmpină pe calea rugăciunii şi ne luminează ca să ne 
ostenim ȘI noi spre asemănarea cu Adevărul, care ne-a zidit după chipul Său; pen- 
tru aceasta, razele gândurilor noastre le purtăm către tine, strigând: 

Bucură-te, nădejdea iubitorilor de sfinţenie; 

Bucură-te, liniştea celor tulburaţi de valurile ispitelor; 

Bucură-te, acoperământul milostivirii celor greşiţi; 

Bucură-te, adiere lină a înțelepciunii de sus; 


Bucură-te, cântarea cea neîncetată a Cetelor cerești; 

Bucură-te, poartă a mântuirii celor păcătoşi; 

Bucură-te, împăcarea noastră cu Părintele ceresc; 

Bucură-te, apărătoarea noastră nebiruită la judecata cea de obşte; 
Bucură-te, cununa nădejdilor noastre de mântuire; 

Bucură-te, pecetea mântuirii celor ce se roagă ţie; 

Bucură-te, carte purtătoare a cuvintelor Vieţii; 

Bucură-te, povățuitoare luminată spre Împărăţia Cerurilor; 
Bucură-te, Maica Cuvântului, cununa mărturisirii noastre! 


Condacul 2 

Ca un soare străluceşti până la marginile lumu cu razele minunilor și risipeşti întu- 
nericul mâhnirii celor care te cheamă în ajutor şi cântă Domnului cu mulţumire: 
Aliluia! 


Icosul 2 

Stând fără de mijlocire înaintea Celui slăvit în Treime, Dumnezeul cel Preaînalt, 
adu-ți aminte şi de noi, cei căzuţi în groapa multor patimi, şi ne izbăveşte de căde- 
rea în focul cel veşnic al iadului, ca să aducem ţie ca niște făclii de laude mulțumi- 
rile acestea: 

Bucură-te, foc ce arzi pe demonii cei spurcați; 

Bucură-te, flacără ce ne aprinzi dorul de Împărăţia Cerurilor; 

Bucură-te, lumină ce risipești întunericul neștiinței; 

Bucură-te, căldură ce topești gheaţa împietririi inimilor noastre; 

Bucură-te, linişte ce alungi tulburările diavolești; 

Bucură-te, pacea celor care întru tine şi-au pus nădejdea; 

Bucură-te, potolirea lacrimilor Evei celei întristate; 

Bucură-te, bucuria mântuirii celor care aleargă la tine; 

Bucură-te, adânc nemăsurat al îndurărilor dumnezeiești,; 

Bucură-te, poartă de aur deschisă cu cheia rugăciunii; 

Bucură-te, că ne deschizi cămările cereşti cu milostivire; 

Bucură-te, că dai darul înţelepciunii celor ce stăruie întru smerenie; 

Bucură-te, Maica Cuvântului, cununa mărturisirii noastre! 


Condacul 3 
Văzând poporul că icoana ta izvorăşte nenumărate minuni, și mai mult s-a întărit în 


credință, cerând mântuire tuturor celor care cântă Domnului: Aliluia? 


Icosul 3 


Izvorul minunilor tale nu poate fi oprit de pizma necredincioşilor, iar noi adăpân- 
du-ne de la el, ne întărim în credinţă şi aducem ţie picături de laude ca acestea: 
Bucură-te, izvor nesecat al darurilor duhovnicești; 

Bucură-te, râu pururea curgător al rugăciunii; 

Bucură-te, rouă ce cureţi sufletele cele întinate; 

Bucură-te, mare a bunătăţii negrăite pentru cei căzuți; 

Bucură-te, că ne mijloceşti pocăință în ceasul căderii; 

Bucură-te, că ne ridici cu dragoste la înălțimea umilinţei; 

Bucură-te, că tai spinii patimilor de pe calea vieții noastre; 

Bucură-te, că din prăpastia pierzării ridici pe cei pierduţi; 

Bucură-te, că potoleşti marea cea sărată a ispitelor noastre; 

Bucură-te, că ne îndemni neîncetat la priveghere şi rugăciune; 

Bucură-te, că ne scoţi din adâncul întristării; 

Bucură-te, că ne luminezi cu lumina cunoştinţei de Dumnezeu; 

Bucură-te, Maica Cuvântului, cununa mărturisirii noastre! 


Condacul 4 
Grădină a Raiului pe tine te ştim, ceea ce cu florile rugăciunilor tale ai adus în lu- 
me mireasma iertării dumnezeieşti şi ne-ai dăruit nouă a cânta cu bucurie: Aliluia! 


Icosul 4 

Pe Cel care a dezlegat blestemul morții care muncea neamul lui Adam, L-ai născut 
întru feciorie şi stricăciunea zidirii ai dezlegat, Curată, ca toți să aducă ție mulțu- 
miri ca acestea: 

Bucură-te, povăţuitoarea fecioarelor înțelepte; 

Bucură-te, dezlegarea blestemului strămoşesc; 

Bucură-te, împăcarea noastră cu Dumnezeu; 

Bucură-te, risipitoarea durerilor celor supuşi morții; 

Bucură-te, oglinda prin care am văzut mila lui Dumnezeu; 

Bucură-te, chezăşuitoarea mântuirii celor căzuţi; 

Bucură-te, toiag al rugăciunii celor orbi; 

Bucură-te, carte a tainelor celor mai presus de minte; 

Bucură-te, turn neclintit întru apărarea credincioşilor; 

Bucură-te, risipirea lacrimilor Evei; 

Bucură-te, bucuria mântuirii lui Adam; 

Bucură-te, floarea darurilor cerești; 

Bucură-te, Maica Cuvântului, cununa mărturisirii noastre! 


Condacul 5 


Inaintea icoanei tale ne plecăm și noi genunchii inimilor şi cu umilință cerem ție să 
ne mijloceşti iertare păcatelor şi risipirea norului celui greu al ispitelor, ca să cân- 
tăm ţie: Aliluia! 


Icosul 5 

Întinde acoperământul tău cel luminos şi ne păzeşte pe noi de săgețile celui vi- 
clean, căci nădejdea mântuirii noastre întru tine ne-am pus, prea bună, și ție îţi în- 
credințăm toată viaţa noastră, ca toate să le rânduieşti spre a noastră mântuire şi să- 
ți cântăm aşa: 

Bucură-te, acoperământul la care aleargă cetele creştinilor; 

Bucură-te, lumina călăuzitoare către Adevărul cel veşnic; 

Bucură-te, bucuria celor izbăviţi de tine din necazuri; 

Bucură-te, înțelepciunea cea tainică a celor smeriți; 

Bucură-te, îmbrăţişarea gânditoare a celor rătăciți; 

Bucură-te, ştergerea lacrimilor celor din cumplite nevoi; 

Bucură-te, mulțumirea prisositoare a celor mântuiţi; 

Bucură-te, grabnică scăpare a celor nedreptățiți; 

Bucură-te, stingerea săgeților celui viclean; 

Bucură-te, stindard al păcii lui Hristos; 

Bucură-te, biserică prea înaltă a Arhiereului celui mare; 

Bucură-te, pod care ne trece la viaţa cea luminată; 

Bucură-te, Maica Cuvântului, cununa mărturisirii noastre! 


Condacul 6 

Valurile ispitelor se năpustesc asupra noastră şi nu avem alt liman de scăpare decât 
numai pe tine, Preacurată, pe care te rugăm să ne păzeşti de toate cursele celui rău, 
ca să cântăm cu bucurie: Aliluia? 


Icosul 6 

Înaintea icoanei tale se aduc pururea rugăciuni şi lacrimi, căci întru tine toţi şi-au 
pus nădejdea, ştiindu-te Maică a Cuvântului și apărătoare tare a noastră înaintea 
Fiului tău, pentru care te lăudăm așa: 

Bucură-te, primitoarea rugăciunilor celor din nevoi; 

Bucură-te, că nu lepezi lacrimile celor întristaţi; 

Bucură-te, că prefaci necazurile noastre în bucurie; 

Bucură-te, că te milostiveşti spre cei nedreptățiți; 

Bucură-te, că deschizi uşa iertării celor greșiți; 

Bucură-te, că ne păzeşti de alunecarea în păcat; 

Bucură-te, că dai mângâiere celor zdrobiţi cu inima; 

Bucură-te, că îmblânzești pe cei care ne necăjesc; 


Bucură-te, că aduci la pocăință pe cei împietriţi; 

Bucură-te, fulger care risipeşti cursele celui rău; 

Bucură-te, icoană prea iubită a călătorilor; 

Bucură-te, liniștea cea binecuvântată a fecioarelor; 
Bucură-te, Maica Cuvântului, cununa mărturisirii noastre! 


Condacul 7 

Pe Dătătorul de viaţă ai adus în lume, ca să zdrobească puterea morții şi pe Adam 
să ridice pe scara iertării la Părintele luminilor, pe care ÎI roagă, Preacurată, să ne 
trimită nouă lumina Duhului Sfânt, ca să-ţi cântăm unele ca acestea: Aliluia! 


Icosul 7 

Înalță mâinile tale la rugăciune şi oprește valurile ispitelor care caută să ne tragă pe 
noi spre adâncul pierzării şi ne dă înţelepciune, ca să aducem ţie laude de mulțu- 
mire ca acestea: 

Bucură-te, rugătoare grabnică pentru cei din primejdii; 

Bucură-te, apărătoarea cea tare a celor ce se luptă împotriva celui rău; 

Bucură-te, că ne dai umilință în ceasul pocăinței; 

Bucură-te, că primeşti lacrimile de durere ale celor necăjiţi; 

Bucură-te, că risipeşti toate necazurile ce ne împovărează; 

Bucură-te, că dai pace sufletelor nedumerite; 

Bucură-te, că risipeşti îndoielile celor încercaţi; 

Bucură-te, că ne fereşti de căderea în deznădejde; 

Bucură-te, că întărești întru noi iubirea Cuvântului; 

Bucură-te, că ne aşezi gândurile pe piatra smereniei; 

Bucură-te, că ne întorci pe noi din căile pierzării; 

Bucură-te, că dai liniște celor tulburaţi de ispite; 

Bucură-te, Maica Cuvântului, cununa mărturisirii noastre! 


Condacul 8 

Vas al Luminii şi neapropiată frumuseţe duhovnicească înfricoşătoare şi privirii 
îngerești pe tine te ştim, Preacurată, ceea ce cu darul rugăciunii tale scoţi din mun- 
cile cele veşnice pe cei care cântă: Aliluia! 


Icosul 8 

Munte înalt purtător al comorilor duhovnicești ale Cuvântului pe tine te cunoaștem, 
Mireasă a Duhului, ceea ce pe Golgota ispitelor ne însoţești pe noi, dându-ne pu- 
tere ca să ne ducem crucea noastră, pentru care îţi cântăm unele ca acestea: 
Bucură-te, munte al slavei dumnezeiești; 

Bucură-te, poartă a cerului deschisă pentru credincioşi; 


Bucură-te, că ne îndulceşti paharul necazurilor; 

Bucură-te, că ne porți deasupra grijilor lumești; 

Bucură-te, că îndreptezi ochii inimilor spre Lumină; 
Bucură-te, că ești scară prin care ne suim la Adevăr; 
Bucură-te, că te faci tuturor toate spre mântuire; 

Bucură-te, că ne ajuţi a purta fără cădere crucea noastră; 
Bucură-te, că ne dai răbdare în mijlocul ispitelor; 

Bucură-te, că mângâi cu rugăciunea sufletele întristate; 
Bucură-te, că iei în mâinile tale durerile noastre; 

Bucură-te, că ruşinezi pe cei care se ridică împotriva noastră; 
Bucură-te, Maica Cuvântului, cununa mărturisirii noastre! 


Condacul 9 

Pământ roditor al Spicului vieții care hrănește toată făptura, tu ești, prea milostivă 
Maică, ceea ce cu pâinea rugăciunii tale întărești sufletele noastre cele slăbite de 
mulțimea ispitelor, ca să cântăm: Aliluia! 


Icosul 9 

Cu fărâmiturile laudelor cerești de la masa sfinților hrăneşte-ne pe noi, Preabine- 
cuvântată, și ne adapă cu izvorul Raiului, ca să izvorască şi inima noastră apele 
înțelepciunii dumnezeieşti, aducând ţie picături de laude ca acestea: 

Bucură-te, că dai hrană neîmpuținată rugătorilor tăi; 

Bucură-te, bogăția cea nerăpită a celor săraci; 

Bucură-te, că miluiești pe cei bogaţi în credinţă; 

Bucură-te, că te înduri de cei disprețuiți de cei mândri; 

Bucură-te, că ne acoperi cu veşmântul smereniei; 

Bucură-te, că ne dai lumina cea bună a credinţei; 

Bucură-te, că picuri înțelepciune celor neștiutori; 

Bucură-te, că nu ne lași să fim biruiți de vrăjmaşi; 

Bucură-te, că iei în mâinile tale mântuirea noastră; 

Bucură-te, că legi pe cel rău, ca să nu ne mai tulbure; 

Bucură-te, că tai din rădăcină gândurile cele rele; 

Bucură-te, că ne ajuţi a aduce roadele smereniei; 

Bucură-te, Maica Cuvântului, cununa mărturisirii noastre! 


Condacul 10 
Pe şarpele care vărsase otrava neascultării în urechile Evei l-ai zdrobit cu smere- 
nia ta cea covârşitoare, pentru care noi cântăm neîncetat: Aliluia! 


Icosul 10 


În pântecele tău ai purtat pe Focul cel nemistuit, cu care aprinde şi inimile noastre 
cele îngheţate de viforul gândurilor celor rele, ca să aducem ţie laude de bucurie, 
cântând așa: 

Bucură-te, foc ce ne aprinzi cu dorul cel dumnezeiesc; 

Bucură-te, făclie ce luminezi întunericul sufletelor; 

Bucură-te, lumină ce ne călăuzești spre peştera smereniei; 

Bucură-te, rază ce ne călăuzeşști prin noaptea ispitelor; 

Bucură-te, soare al rugăciunii care risipeşti întunericul neştiinţei; 

Bucură-te, stea ce împodobește cerul minţii noastre; 

Bucură-te, zi ce ne cheamă la ziua cea veşnică; 

Bucură-te, trâmbiţă ce ne trezeşte din somnul patimilor; 

Bucură-te, condei ce ne scrie în cartea Cuvântului; 

Bucură-te, izvor ce ne adapă cu rugăciunea curată; 

Bucură-te, înfrumusețarea duhovnicească a nevoitorilor; 

Bucură-te, nădejdea cea nebiruită a celor din nevoi; 

Bucură-te, Maica Cuvântului, cununa mărturisirii noastre! 


Condacul 11 
Spre munții faptelor bune îndreptează-mă Preacurată, ceea ce eşti munte înţele- 
gător al slavei întru care S-a odihnit Cel care a sfințit Taborul cu dumnezeieștii Săi 


paşi şi care pe cărările inimii noastre călătoreşte, lăsându-ne urmele cântărilor de: 
Aliluia! 


Icosul 11 

Nor înţelegător din care a ieşit Soarele slavei pe tine te ştim, ceea ce cu ploaia ru- 
găciunii tale ai înmuiat pământul inimilor împietrite şi l-ai arătat aducător de roa- 
dele înțelepciunii, pentru care îți cântăm aşa: 

Bucură-te, nor plin de lumina Treimi; 

Bucură-te, rază ce străpunge inimile smerite; 

Bucură-te, fereastră prin care vedem pe Soarele dreptățiu; 

Bucură-te, cămară întru care se descoperă cele nevăzute; 

Bucură-te, ploaie ce stinge focul patimilor noastre; 

Bucură-te, tunet ce risipește pe vrăjmaşii nevăzuţi; 

Bucură-te, foc prin care se mistuie gândurile rele; 

Bucură-te, lumină a înţelepciunii întru care se descoperă tainele cereşti; 

Bucură-te, ploaie ce ne binecuvântează cu roade duhovnicești; 

Bucură-te, acoperământul milei celor săraci de virtute; 

Bucură-te, îmbrăcămintea luminată a celor goi de nădejde; 

Bucură-te, podoaba cea prea strălucită a preoților; 

Bucură-te, Maica Cuvântului, cununa mărturisirii noastre! 


Condacul 12 

Nu trece cu vederea, Preabună, pe cei care se închină înaintea cinstitei tale icoane, 
ci plineşte cererile noastre cele bune, ca mântuiţi cu ajutorul tău, să-ți strigăm ţie 
unele ca acestea: Aliluia! 


Icosul 12 

Când ne vom înfățișa înaintea judecății Domnului Hristos, să te milostiveşti spre 
noi, prea bună Maică, şi să ceri cu stăruință izbăvirea noastră din muncile cele veş- 
nice, ca scăpând de mâhnirea cea veşnică, să aducem ţie laude ca acestea: 
Bucură-te, apărătoarea noastră cea tare la judecată; 

Bucură-te, că ne scoţi din focul cel veşnic; 

Bucură-te, că nu ne laşi în mâinile vrăjmaşilor; 

Bucură-te, că necazul nostru îl prefaci în bucurie; 

Bucură-te, că acoperi multele noastre păcate; 

Bucură-te, că ne întinzi toiagul rugăciunii tale; 

Bucură-te, că eşti făclie înţelepciunii drepţilor; 

Bucură-te, că ne aperi de vrăjmașii nevăzuţi în ceasul morții; 

Bucură-te, că păzeşti sufletele noastre de săgețile lor; 

Bucură-te, că mijloceşti cu osârdie mântuirea noastră; 

Bucură-te, că nu ne laşi în groapa fărădelegilor; 

Bucură-te, că stingi focul gătit nouă cu a ta rugăciune; 

Bucură-te, Maica Cuvântului, cununa mărturisirii noastre! 


Condacul 13 (de trei ori) 

O, Maică Preasfântă, singură apărătoare a noastră nebiruită, caută cu milă spre po- 
porul bine credincios care pleacă genunchii sufletului şi ai trupului înaintea cinsti- 
tei tale icoane, mijlocește nouă iertarea păcatelor şi ne scoate pe noi din veşnica 
moarte, ca să cântăm pururea: Aliluia! 


Apoi iarăși se spun: 


Icosul 1 

Chipul tău cel de foc ne întâmpină pe calea rugăciunii şi ne luminează ca să ne 
ostenim şi noi spre asemănarea cu Adevărul, care ne-a zidit după chipul Său; pen- 
tru aceasta, razele gândurilor noastre le purtăm către tine, strigând: 

Bucură-te, nădejdea iubitorilor de sfinţenie; 

Bucură-te, liniştea celor tulburați de valurile ispitelor; 

Bucură-te, acoperământul milostivirii celor greșiţi; 

Bucură-te, adiere lină a înţelepciunii de sus; 

Bucură-te, cântarea cea neîncetată a Cetelor cereşti; 


Bucură-te, poartă a mântuirii celor păcătoşi; 

Bucură-te, împăcarea noastră cu Părintele ceresc; 

Bucură-te, apărătoarea noastră nebiruită la judecata cea de obște; 
Bucură-te, cununa nădejdilor noastre de mântuire; 

Bucură-te, pecetea mântuirii celor ce se roagă ție; 

Bucură-te, carte purtătoare a cuvintelor Vieţii; 

Bucură-te, povățuitoare luminată spre Împărăţia Cerurilor; 


Condacul 1 

Sfinţii Îngeri cu frică înconjoară cinstită icoana ta, împodobind-o cu cununi de lau- 
de pentru mulțimea minunilor tale arătate neamului omenesc, iar noi de mireasma 
cântărilor duhovniceşti umplându-ne, îţi cântăm ţie cu dragoste: Bucură-te, Maica 
Cuvântului, cununa mărturisirii noastre! 


